kardosdrur/scandi-wiki huggingface dataset:
Valve Anti-Cheat

Valve Anti-Cheat (forkortet VAC) er et computerprogram til at forebygge snyd i computerspil. VAC er en komponent i Steam spilplatformen. Det er udviklet af Valve Corporation, og første gang udgivet med Counter-Strike 1.6 i 2002.

Snyd i forbindelse med online spil er en udpræget aktivitet. Indenfor Counter Strike, Left 4 Dead, Call of Duty, Call of Duty: Modern Warfare 2, etc. var der 1,7 millioner steam-konti i år 2013, der er blevet permanent udelukket fra online spilservere beskyttet af VAC.

Se også 
 Aimbot Hjælpeprogram der anvendes til at snyde i PC-spil.

Referencer 

Valve Corporation
Militærtribun

Militærtribun  (Latin: tribunus militum) var en ledende stilling indenfor den Romerske Republik. En militærtribun kan sammenlignes med vore dages officer. Til forskel fra vore dages militære stillinger, så havde en militærtribun også administrative beføjelser, som reelt gjorde en militærtribun mere til en embedsmand end en militærofficer. 

I hver legion var der seks militærtribuner. Hver militærtribun havde beføjelse til at udvælge 10 centurioner, som sammenlagt udgjorde en hel legion.

Romerriget
Militære titler
FK Taraz

FK Taraz er en kasakhstansk fodboldklub, som spiller på Taraz Central Stadium (12.525 tilskuerpladser). FK Taraz vandt sidst et mesterskab i 1996, og året efter blev de nummer 2.

Titler 
 Kasakhstanske mesterskaber (1): 1996
 Kasakhstanske pokalturnering (1): 2004
 Superpokalturnering (0):

Klub farver 
 blå hvid

Historiske slutplaceringer

Noter 

Taraz, FK
Eurokommunisme

Eurokommunisme eller reformkommunisme er en benævnelse på politiske partier og retninger, som af historiske eller andre grunde betegner sig som kommunistiske, men som politisk ligger på en mere reformistisk retning. Betegnelsen eurokommunisme anvendtes første gang i 1975 og blev benyttet som kendetegnende for opfattelsen inden for især det spanske og italienske, det svenske og det britiske kommunistparti i slutningen af 1970-erne, hvor man ville være uafhængige i forhold til det sovjetiske kommunistparti og ville godtage parlamentarisk demokrati også efter en kommunistisk magtovertagelse.

Eurokommunismen skilte sig også fra den jugoslaviske variant (titoisme), fordi denne til trods for, at Tito var helt selvstændig i forhold til udenlandske centre, fortsat var autoritær i vid udstrækning med et et-parti system. Eurokommunismen godtog derimod uden forbehold det pluralistiske flerpartisystem i Vesteuropa.

Vigtige personer i forbindelse med udviklingen af eurokommunismen var italienerne Antonio Gramsci, Palmiro Togliatti og Enrico Berlinguer og spaniolen Santiago Carillo.

Eurokommunismen kom kun til at spille en rolle i kort tid. Den var symptom på Sovjetunionens svaghed og forestående sammenbrud, og da Sovjetunionen brød sammen i 1991, betød det tillige sammenbruddet for de fleste kommunistpartier i Vesteuropa.

Eurokommunismen i Danmark 
Danmarks Kommunistiske Parti afviste eurokommunismen. En række medlemmer af DKP, herunder Dea Trier Mørch, gav i starten af 1980'erne udtryk for synspunkter, der var på linje med eurokommunismens modstand mod midler som deportation, indlæggelse eller eksilering overfor fjender af kommunismen, hvilket førte til, at Dea Trier Mørch og en række andre kulturpersonligheder enten forlod partiet eller blev ekskluderet.

Den manglende accept af eurokommunismen i Danmark har bl.a. sin baggrund i, at der allerede ved sprængningen af DKP i 1959 blev etableret et Moskva-kritisk socialistisk parti i form af Socialistisk Folkeparti, ligesom der i 1970'erne og 80'erne i Danmark fandtes en række kommunistiske og socialistiske partier, der i forvejen var mere eller mindre kritiske overfor Sovjetunionens kommunistiske parti.

Noter

Eksterne henvisninger 

 Palle Jørgensen: "Spaniens kommunistiske Parti 1921-1978; Fra politisk sekt til eurokommunistisk masseparti" (Politica, Bind 10 (1978) 2) 
 Svendåge Lindhardtsen: "Santiago Carrillo/ 'Eurokommunismen' og staten^ Indledning, oversættelse og efterskrift af Svendåge Lindhardtsen; København: Rhodes, 1977" (Politica, Bind 10 (1978) 2) 
 Gunnar Dybvad Olesen: "Det franske kommunistpartis langsomme udvikling mod en selvstændig identitet" (Politica, Bind 10 (1978) 2) 
 Niels Chr. Sidenius: "Verdenskommunismen efter 1945 - om nogle teoretisk-ideologiske forudsætninger for eurokommunismen" (Politica, Bind 10 (1978) 2) 
 Eurocommunism på Marxists.org  

Kommunisme
Jordsands Flak

Jordsands Flak (frisisk:  Joortsön's Flak) er en grund i Vadehavet. Tidligere var halligen Jordsand her, men nu er grunden kun oven vande ved ebbe. Den yderste søndre ende af flakket kaldes Knækket, fordi det danner et knæk i Højer Dyb. Johannes Mejer omtaler i 1644 Die Knocke, og hans kort fra 1652 viser en landsby ved navn Knøckum.

Kilde 
Louis E. Grandjean, Søkortets Stednavne, 1. del, København 1945

Eksterne links 
 Margot Jespersen og Erik Rasmussen: Jordsand — Erosion und Akkumulation einer Hallig  - grundig beskrivelse af Jordsand, men på 

Vadehavet
Rev i Danmark
George Campbell

George Herrold "Doc" Campbell (født 1. februar 1878, død 4. november 1972) var en canadisk lacrossespiller, som deltog OL 1908 i London.

Doc Campbell var involveret i flere sportsgrene og var blandt andet med til at etablere både en curling- og en golfklub i sin hjemby, Orangeville, Ontario. Lacrosse var dog den sport, han havde størst succes i. I 1902 var han anfører for lacrosseholdet fra University of Toronto, som vandt universitetsverdensmesterskabet.

I 1908 blev han udtaget til Canadas lacrossehold til OL i London. Tre hold var tilmeldt konkurrencen, men Sydafrika trak sig, inden turneringen gik i gang, hvorefter mesterskabet blev afgjort mellem canadierne og det britiske hold. Spillet var ikke helt standardiseret, og der blev spillet efter regler, der var en krydsning mellem de regler, canadierne og briterne kendte. Kampen blev afvekslende med canadierne i front efter de to første quarters med 6-2. Efter pausen spillede briterne bedre og holdt 9-9, hvorved kampen endte 15-11 til canadierne.

Campbell fortsatte med at dyrke lacrosse i et par årtier efter OL.

I sit civile liv var Campbell tandlæge efter at have afsluttet sin uddannelse i 1902. Han virkede som tandlæge i Orangeville, til kort inden sin død som 92-årig. I sit fag var han fagligt aktiv og var i en periode præsident for tandlægeforeningen i Ontario, senere i hele landet. Han var ligeledes politisk aktiv og var i perioden 1914-1916 borgmester i Orangeville.

Referencer

Eksterne henvisninger 
 Profil på sportsreference.com  

Lacrossespillere fra Canada
Deltagere for Canada ved sommer-OL 1908
Medaljevindere ved sommer-OL 1908
Olympiske mestre fra Canada
Lene Floris

Lene Breusch Floris (født 30. oktober 1957 i Søborg) er er mag.art. i europæisk etnologi fra Københavns Universitet og master of Public Governance fra Copenhagen Business School. Hun har siden 1. februar 2015 været direktør for Historie & Kunst under Københavns Kommunes Kultur- og Fritidsforvaltning.

I perioden 2008-2015 var hun vicedirektør i Nationalmuseet, med ansvar for museets Forsknings- og formidlingsafdeling.

Lene Floris har arbejdet i museumsverdenen siden 1987, hvor hun blev ansat som museumsinspektør for Frilandsmuseet/Nationalmuseet. I 1990 blev hun ansvarlig for Nationalmuseets formidling af Nyere tid, hvorefter hun fra 1997 til 2008 var direktør for Holbæk Museum. Hun er forfatter til adskillige bøger og artikler om museologi og kulturhistorie bl.a. om bevægelsen Bedre Byggeskik.

Lene Floris bestrider flere bestyrelsesposter, og i perioden 2003-2008 var hun bl.a. formand for Dansk Kulturhistorisk Museum og stod i spidsen for oprettelsen af Organisationen Danske Museer, hvis første formand hun var fra 2005-2008.

24. marts 2014 blev hun Ridder af Dannebrog.

Eksterne kilder og henvisninger 

 Kraks Blå Bog 2011-2012, 

Personer i Kraks Blå Bog
Ansatte ved Nationalmuseet
Faglitterære forfattere fra Danmark
Danskere i 1900-tallet
Danskere i 2000-tallet
Museumsfolk fra Danmark
Modtagere af Ole Haslunds Kunstnerfonds legat
Riddere af Dannebrog
Richard Duckett

Richard Louis Duckett (født 30. januar 1885, død 19. juli 1972) var en canadisk lacrossespiller, som deltog OL 1908 i London.

Duckett spillede lacrosse for Ottawa Nationals og blev udvalgt til landsholdet, der skulle deltage i OL 1908 i London. Tre hold var tilmeldt konkurrencen, men Sydafrika trak sig, inden turneringen gik i gang, hvorefter mesterskabet blev afgjort mellem canadierne og det britiske hold. Spillet var ikke helt standardiseret, og der blev spillet efter regler, der var en krydsning mellem de regler, canadierne og briterne kendte. Kampen blev afvekslende med canadierne i front efter de to første quarters med 6-2. Efter pausen spillede briterne bedre og holdt 9-9, hvorved kampen endte 15-11 til canadierne, der dermed blev olympiske mestre.

Efter OL begyndte Duckett at spille ishockey, da han blev rekrutteret af Montreal Canadiens til at være med i den første sæson i turneringen arrangeret af National Hockey Association, der var en forgænger for National Hockey League. Han spillede dog kun ishockey en enkelt sæson, mens han til gengæld spillede lacrosse gennem hele 1910'erne.

Han var uddannet læge og fungerede i en længere årrække som retsmediciner i Montreal, inden han gik på pension i 1960'erne.

Referencer

Eksterne henvisninger 
 http://www.sports-reference.com/olympics/athletes/du/richard-duckett-1.html 

Lacrossespillere fra Canada
Deltagere for Canada ved sommer-OL 1908
Medaljevindere ved sommer-OL 1908
Olympiske mestre fra Canada
Plectrophenax

Plectrophenax (snespurveslægten) er en lille slægt af spurvefugle. De to arter i slægten er udbredt henholdsvis i Alaska alene og cirkumpolart i Eurasien og Nordamerika. Fjerdragten er blød og vingerne er spidse og forholdsvis lange. Halen er kløftet. Bagtåen er længere end hos arterne i den nærtstående slægt Calcarius.

Navnet Plectrophenax kommer af græsk og betyder "visende spore", hvilket hentyder til den lange klo på bagtåen.

Arter 
De to arter i slægten Plectrophenax:
 Snespurv, P. nivalis
 Beringssnespurv, P. hyperboreus

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2, side 678. Branner og Korch, København, 1960'erne.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Sporeværlinger
Calcarius

Calcarius (sporeværlingeslægten) er en lille slægt af spurvefugle, hvor alle arter er udbredt i Nordamerika og arten lapværling desuden i det nordlige Eurasien. Vingerne er spidse og halen kort og kløftet. Arterne har kraftige, svagt buede kløer, og bagtåens klo er mindst lige så lang som selve bagtåen. Næbbet er forholdsvis lille.

Navnet Calcarius kommer af latinske ord calcar, der betyder spore. Det hentyder til bagtåens lange klo.

Arter 
De tre arter i slægten Calcarius:
 Lapværling, C. lapponicus
 Rustbuget sporeværling, C. pictus
 Rødnakket sporeværling, C. ornatus

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 2, side 675. Branner og Korch, København, 1960'erne.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Sporeværlinger
Ernest Hamilton

Ernest Samuel "Ernie" Hamilton (født 17. april 1883 i Montreal, død 19. december 1964) var en canadisk rugby-, ishockey- og lacrossespiller, som deltog OL 1908 i London.

Hamilton spillede oprindeligt både rugby og lacrosse, men det var sidstnævnte sport, han især hævdede sig i. Han deltog i udtagelsesstævner forud for OL i 1908 og blev valgt til det første egentlige landshold i sporten for Canada.

Landsholdet var en succes og blev olympisk mester i lacrosse i 1908 i London. Tre hold var tilmeldt, men Sydafrika trak sig, inden turneringen gik i gang, hvorefter mesterskabet blev afgjort mellem canadierne og det britiske hold. Spillet var ikke helt standardiseret, og der blev spillet efter regler, der var en krydsning mellem de regler, canadierne og briterne kendte. Kampen blev afvekslende med canadierne i front efter de to første quarters med 6-2. Efter pausen spillede briterne bedre og holdt 9-9, hvorved kampen endte 15-11 til canadierne.

Efter OL indstillede flere af guldvinderne karrieren, men Hamilton fortsatte med at spille. Imidlertid blev han udpeget som præsident for Montreal Hockey Club, hvorpå han besluttede at indstille sin karriere i både rugby og lacrosse. I 1912 blev han valgt som præsident for Montreal Lacrosse Team, og han genoptog nu denne sport, både som aktiv og som træner. Året efter trådte han tilbage fra præsidentposten og havde til hensigt helt at stoppe engagementet i lacrosse. Intentionen holdt dog ikke, og han kom snart tilbage på et organisatorisk plan. Han blev på den måde i sporten til op i 1940'erne. Fra 1930'erne og frem var han igen involveret i ishockey på det organisatoriske plan.

Referencer

Eksterne henvisninger 
 

Rugbyspillere
Lacrossespillere fra Canada
Ishockeyspillere fra Canada
Deltagere for Canada ved sommer-OL 1908
Medaljevindere ved sommer-OL 1908
Olympiske mestre fra Canada
Clarence McKerrow

Clarence Douglas "Clary" McKerrow (født 18. januar 1877 i Montreal, død 20. oktober 1959 smst) var en canadisk ishockey- og lacrossespiller, som deltog OL 1908 i London.

Clary McKerrow spillede ishockey for Montreal AAA, som i 1895 vandt Stanley Cup. Da klubben igen i 1902 vandt dette trofæ, var McKerrow spillende træner for holdet.

McKerrow blev olympisk mester i lacrosse i 1908 i London. Han var med på det canadiske lacrossehold, som vandt konkurrencen. Tre hold var tilmeldt, men Sydafrika trak sig, inden turneringen gik i gang, hvorefter mesterskabet blev afgjort mellem canadierne og det britiske hold. Spillet var ikke helt standardiseret, og der blev spillet efter regler, der var en krydsning mellem de regler, canadierne og briterne kendte. Kampen blev afvekslende med canadierne i front efter de to første quarters med 6-2. Efter pausen spillede briterne bedre og holdt 9-9, hvorved kampen endte 15-11 til canadierne.

Noter

Referencer

Eksterne henvisninger 

Lacrossespillere fra Canada
Personer fra Montreal
Deltagere for Canada ved sommer-OL 1908
Medaljevindere ved sommer-OL 1908
Olympiske mestre fra Canada
George Rennie

George Haddow Rennie (født 10. marts 1883, død 13. december 1966) var en canadisk lacrossespiller, som deltog i OL 1908 i London.

Rennie var aktiv lacrossespiller i 26 år, hvor han i alle årene spillede for New Westminster Salmonbellies. Med denne klub blev han fem gange canadisk mester, og han blev udtaget til landsholdet til OL 1908 i London. Tre hold var tilmeldt, men Sydafrika trak sig, inden turneringen gik i gang, hvorefter mesterskabet blev afgjort mellem canadierne og det britiske hold. Spillet var ikke helt standardiseret, og der blev spillet efter regler, der var en krydsning mellem de regler, canadierne og briterne kendte. Kampen blev afvekslende med canadierne i front efter de to første quarters med 6-2. Efter pausen spillede briterne bedre og holdt 9-9, hvorved kampen endte 15-11 til canadierne.

Rennie gjorde militærtjeneste under første verdenskrig, hvilket afbrød hans karriere hos Salmonbellies, men da han vendte tilbage efter krigen, genoptog han karrieren. Han blev senere bestyrelsesmedlem i lacrosseklubben Royal City Adanacs, og han er optaget i Canadas Lacrosse Hall of Fame.

Referencer

Eksterne henvisninger 
 

Lacrossespillere fra Canada
Deltagere for Canada ved sommer-OL 1908
Medaljevindere ved sommer-OL 1908
Olympiske mestre fra Canada
Rachel Boston

Rachel Elizabeth Boston (født 9. maj 1982) er en amerikansk skuespiller og producer. Hun er bedst kendt for sin rolle som Beth Mason i American Dreams (2002-2005).

Referencer

Eksterne henvisninger 

 

Skuespillere fra Tennessee
Gustav Alexander

Gustav Bernhard Franck Alexander (1886 - 14. november 1929) var en britisk lacrosse-spiller som deltog OL 1908 i London.

Alexander vandt sølvmedalje i lacrosse under OL 1908 i London. Han var med på det britiske lacrossehold som kom på en andenplads i konkurrencen i lacrosse. Der var kun to hold med i konkurrencen.

Eksterne henvisninger 
 http://www.sports-reference.com/olympics/athletes/al/gustav-alexander-1.html 
 

Lacrossespillere fra Storbritannien
Deltagere for Storbritannien ved sommer-OL 1908
Medaljevindere ved sommer-OL 1908
Olympiske sølvmedaljevindere fra Storbritannien
George Buckland

George Frederick Buckland (13. april 1883 - 28. januar 1937) var en britisk lacrosse-spiller som deltog OL 1908 i London.

Buckland vandt sølvmedalje i lacrosse under OL 1908 i London. Han var med på det britiske lacrossehold som kom på en andenplads i konkurrencen i lacrosse. Der var kun to hold med i konkurrencen.

Eksterne henvisninger 
 Profil på sportsreference.com  

Lacrossespillere fra Storbritannien
Medaljevindere ved sommer-OL 1908
Olympiske sølvmedaljevindere fra Storbritannien
Wilfrid Johnson

Wilfrid Alexander Johnson (15. oktober 1885 - 21. juni 1960) var en britisk lacrosse-spiller som deltog OL 1908 i London.

Johnson vandt sølvmedalje i lacrosse under OL 1908 i London. Han var med på det britiske lacrossehold som kom på en andenplads i konkurrencen i lacrosse. Der var kun to hold med i konkurrencen.

Eksterne henvisninger 
 Profil på sportsreference.com  

Lacrossespillere fra Storbritannien
Medaljevindere ved sommer-OL 1908
Olympiske sølvmedaljevindere fra Storbritannien
Edward Jones (lacrossespiller)

Edward Percy Jones (1881 - 17. november 1951) var en britisk lacrosse-spiller som deltog OL 1908 i London.

Jones vandt sølvmedalje i lacrosse under OL 1908 i London. Han var med på det britiske lacrossehold som kom på en andenplads i konkurrencen i lacrosse. Der var kun to hold med i konkurrencen.

Eksterne henvisninger 
 

Lacrossespillere fra Storbritannien
Medaljevindere ved sommer-OL 1908
Olympiske sølvmedaljevindere fra Storbritannien
Reginald Martin

Reginald George Warren Martin (25. juni 1887 - 29. januar 1981) var en britisk lacrosse-spiller som deltog OL 1908 i London.

Martin vandt sølvmedalje i lacrosse under OL 1908 i London. Han var med på det britiske lacrossehold som kom på en andenplads i konkurrencen i lacrosse. Der var kun to hold med i konkurrencen.

Eksterne henvisninger 
 

Lacrossespillere fra Storbritannien
Medaljevindere ved sommer-OL 1908
Olympiske sølvmedaljevindere fra Storbritannien
Gerald Mason

Gerald Mason (1877 - 30. september 1951) var en britisk lacrosse-spiller som deltog OL 1908 i London.

Mason vandt sølvmedalje i lacrosse under OL 1908 i London. Han var med på det britiske lacrossehold som kom på en andenplads i konkurrencen i lacrosse. Der var kun to hold med i konkurrencen.

Eksterne henvisninger 
 

Lacrossespillere fra Storbritannien
Medaljevindere ved sommer-OL 1908
Olympiske sølvmedaljevindere fra Storbritannien
Telefónica

Telefónica, S.A. (, , ) er en spansk multinational telekommunikationsvirksomhed med operationer i Europa, Amerika og Asien. Det er verdens femtestørste mobiltelefoniselskab og er repræsenteret indenfor fastnet, internet og digital-tv. Oprindeligt startede virksomheden som et statsejet telekommunikationsselskab. Hovedsædet ligger i Distrito Telefónica i Madrid.

Virksomheden havde i 2012 en omsætning på 62,356 mia. Euro og i alt 272.598 medarbejdere.

Blandt koncernens kendeste brands er mobilselskaberne O2 og Movistar.

Historie 
Virksomheden er etableret i 1924, som Compañía Telefónica Nacional de España (CTNE) og indtil liberaliseringen af det spanske telemarked i 1997 var Telefónica den eneste operatør af telekommunikation i Spanien. Koncernen har stadig en dominerende position på det spanske marked (over 75 % markedsandel i 2004). Since 1997, the Spanish government has privatised its interest in the company.

Operationer

Europa 

Telefónica Europe er moderselskab for de fleste af telefonicas europæiske selskaber.

I Europa drives forretninger i bl.a. Tjekkiet, Tyskland, Irland, Italien, Slovakiet, Spanien og Storbritannien.

I Tyskland, Storbritannien og Irland drives operatøren O2.

Spanien 

Telefónica er spaniens næststørste virksomhed efter Grupo Santander. I Spanien drives selskaberne Telefónica de España som er Spaniens største udbyder af fastnettelefoni og ADSL-forbindelser, Telefónica Móviles som er Spaniens største mobilselskab og som gør forretninger under mærket Movistar og Terra Networks som er et internetselskab.

Amerika 
I Amerika driver Telefónica Movistar-mobiltelefonimærket over hele Latinamerika.

Asien

Kina 
I Kina ejer Telefonica 9,7 % af China Unicom og China Unicom ejer 1,4 % af Telefonica.

Ejerforhold 
Telefónica er et 100 % børsnoteret selskab med mere end 1,5 millioner aktionærer. Betydelige aktionærer er:

 Banco Bilbao Vizcaya Argentaria, S.A. (BBVA): 14,961 % (bankkoncern)
 Caixa d'Estalvis i Pensions de Barcelona ("La Caixa"): 5,442 % (finanskoncern)
 Criteria Caixacorp 5,019 % (investeringsvirksomhed)

Kilder

Eksterne henvisninger 

 Officielle webside
 Yahoo! - Telefónica, SA Company Profile

Telekommunikationsvirksomheder fra Spanien
Madrid
Multinationale virksomheder
Charles Scott

Charles Hubert Scott (27. oktober 1883 - 7. november 1954) var en britisk lacrosse-spiller som deltog OL 1908 i London.

Scott vandt sølvmedalje i lacrosse under OL 1908 i London. Han var med på det britiske lacrossehold som kom på en andenplads i konkurrencen i lacrosse. Der var kun to hold med i konkurrencen.

Eksterne henvisninger 
 http://www.sports-reference.com/olympics/athletes/sc/charles-scott-1.html 

Lacrossespillere fra Storbritannien
Deltagere for Storbritannien ved sommer-OL 1908
Medaljevindere ved sommer-OL 1908
Olympiske sølvmedaljevindere fra Storbritannien
George Szell

George Szell (; 7. juni 1897 i Budapest – 30. juli 1970 i Cleveland), oprindeligt György Széll, György Endre Szél eller Georg Szell, var en amerikansk dirigent og komponist med ungarsk baggrund. Han anses generelt for at være én af det 20. århundredes største dirigenter. Han huskes i dag for sin lange og succesfulde ansættelse som chefdirigent for Cleveland Orchestra, og for indspilninger af det almindelige klassiske repertoire han udførte i Cleveland samt med andre orkestre.

Kildehenvisninger

Eksterne henvisninger 

 

Personer fra Budapest
Dirigenter fra USA
Myon-katalyseret fusion

Myon-katalyseret fusion (μCF) er en proces som muliggør kernefusion ved betydeligt lavere temperaturer end temperaturerne behøvet ved termonuklear fusion, endda ved stuetemperatur eller lavere. Myon-katalyseret fusion er en af de få kendte måder at katalysere fusion reaktioner.

Myoner er ustabile subatomare partikler. Myoner ligner elektroner, men har omkring 207 gange mere masse. Hvis en myon erstatter en af elektronerne i et hydrogen-molekyle, trækkes kernerne som konsekvens 207
 
gange tættere sammen end i det normale molekyle. Når kernerne er så tæt sammen, øges sandsynligheden for kernefusion meget, så en betydeligt antal fusionshændelser kan foregå ved stuetemperatur.

Med de nuværende teknikker kræver processen til fremstilling af myoner i stort antal en del energi, betragteligt mere end der produceres ved den katalyserede fusionsreaktion. Dette forhindrer myon-katalyseret fusion i at være en praktisk anvendelig energikilde, hvorfor processen endnu blot er en laboratorieorienteret kuriositet.

Kilder/referencer

Eksterne henvisninger
 Web archive backup: Articles and presentation on this topic
 Web archive backup: Muon-catalyzed fusion diagram

Kernefusion

de:Kalte_Fusion#Myonen-katalysierte Fusion
Twilight Express

Twilight Express (; Skumringsekspressen) var en nattogslinje i Japan, og var cirka 1.500 kilometer lang. Toglinjen blev betjent af West Japan Railway Company (JR West), og havde sit forløb mellem byerne Sapporo, på den nordlige ø Hokkaido, og Osaka, i det sydvestlige Honshu. Toget standsede på 15 stationer undervejs, og den samlede rejsetid på Twilight Express var på 21 timer.

Toget kørte fra juli 1989, og kørte sin sidste tur i marts 2015.

Kildehenvisninger

Eksterne henvisninger 

Twilight Express reklamevideo fra 2004  (Windows Media-format) 
Twilight Express' linjeføring samt sammensætning  

Jernbanetransport i Japan
Togforbindelser